ཤོང་ལོ་ཙཱ་བ་རྡོ་རྗེ་རྒྱལ་མཚན་ནི།བལ་ཡུལ་དུ་བྱོན་ནས་པཎྜི་ཏ་མ་ཧེན་དྲ་བྷ་དྲ་ལོ་ལྔར་བསྟེན་ནས་རིག་གནས་ཆུང་བ་ལྔ་ལ་བསླབས།ཁྱད་པར་སྒྲ་རིག་པ་ལ་ཤིན་ཏུ་བྱང་བར་མཛད།པཎྜི་ཏ་ལ་ཥ་ཤྲིའ་སྤྱན་དྲངས་ཏེ་སྙན་ངག་མེ་ལོང༌།དཔག་བསམ་འཁྲི་ཤིང༌།ཀླུ་ཀུན་ཏུ་དགའ་བའི་ཟློས་གར།བསྟོད་པ་བརྒྱ་བ།དུས་འཁོར་སོགས་འགྱུར་དང་འགྱུར་བཅོས་ཀྱང་མཛད་དེ་རིག་པའི་གནས་ཤིན་ཏུ་དར་བར་མཛད།དེའི་གཅུང་པོ་ཤོང་བློ་གྲོས་བརྟན་པས་ཀྱངའགྱུར་དང་འགྱུར་བཅོས་ཀྱང་བྱས།ཡར་ལུང་གྲགས་པ་རྒྱལ་མཚན་གྱིས་བྱ་བ་བསྡུས་པ་ལ་སོགས་པ་བསྒྱུར་ཏོ།།བུ་སྟོན་རིན་པོ་ཆེའི་བླ་མ་ཉི་མ་རྒྱལ་མཚན་བཟང་པོས་བལ་པོར་ལོ་བཅུ་བཞིར་སྦྱངས་པ་མཛད།རིའི་ཀུན་ཏུ་དགའ་བའི་མདོ་ལ་སོགས་པ་ལོ་བཅུ་གསུམ་ཙམ་ལ་པཎྜི་ཏ་ཨཱནནྡ་སྤྱན་དྲངས་ཏེ་བསྒྱུར་བ་དང་གཞན་ཡང་འགྱུར་དང༌།འགྱུར་བཅོས་ཀྱང་མང་པོ་མཛད་དོ།།